Giftsnokfamilien

Giftsnokfamilien, giftsnoker eller elapider (Elapidae) er en gruppe med svært giftige slanger som finnes i tropiske og subtropiske områder over det meste av verden, unntatt i Europa, men inkludert Det indiske hav og Stillehavet. Gruppen inkluderer i henhold til ITIS (2020) cirka 192 arter (274 taxa) fordelt i 41 slekter og tre underfamilier.


== Taksonomi ==
Det var tidligere vanlig å dele inn giftsnokene i kun to underfamilier, nemlig Elapinae (terrestriske arter) og Hydrophiinae (marine og limniske arter). Senere fant man imidlertid ut at Elapinae var ei parafyletisk gruppe. Det førte etter hvert til endinger i inndelingen, som nå består av tre underfamilier.

		
		


== Beskrivelse ==
Giftsnoker forekommer i mange størrelser, fra de minste som måler rundt 18 cm til den store kongekobraen som kan bli nærmere seks meter lang. Artene kjennetegnes av to hule og ubevegelige huggtenner framme i overkjeven, runde pupiller og slank hodeform, i motsetning til slanger i hoggormfamilien, som har smale, vertikalstilte pupiller, bevegelige huggtenner, og hoder som generelt er markert bredere enn nakken. Noen få arter kan også sprute gift fra framoverretta åpninger på tuppen av huggtennene.
Blant giftsnokene finner man noen av verdens giftigste og farligste slanger. Giftigst av alle er innlandstaipanen (Oxyuranus microlepidotus) som finnes i Australia, men flere av de andre artene regnes som mye farligere. Dette skyldes at innlandstaipanen lever i svært øde områder og sjelden kommer i kontakt med mennesker. Ifølge australske myndigheter har den, takket være effektiv motgift, aldri forårsaket menneskelige dødsfall, selv om noen få har blitt bitt av den. Arten er imidlertid ikke vanligvis aggressiv.


== Inndeling ==
Inndelingen er sortert i alfabetisk rekkefølge og er i henhold til ITIS (2020).

Elapidae, giftsnoker
Elapinae, terrestriske giftsnoker
Aspidelaps, Fitzinger, 1843
Bungarus Daudin, 1803 – kraiter
Cacophis, Günther, 1863
Dendroaspis, Schlegel, 1848 – mambaer
Elapsoidea, Bocage, 1866
Hemachatus, Fleming, 1822
Hemibungarus, Peters, 1862
Micruroides, Schmidt, 1928 – vestlige korallslanger, sonorakorallslanger
Micrurus, Wagler, 1824 – amerikanske korallslanger
Naja, Laurenti, 1768
Ophiophagus Günther, 1864 – kongekobra
Pseudohaje, Günther, 1858
Sinomicrurus, Slowinski et al., 2001
Walterinnesia, Lataste, 1887
Hydrophiinae, havslanger (nærmest beslektet med australske giftsnoker)
Acalyptophis, Boulenger, 1869
Aipysurus, Lacépède, 1804
Antaioserpens, Wells and Wellington, 1985
Aspidomorphus, Fitzinger, 1843
Austrelaps, Worrell, 1963
Brachyurophis, Günther, 1863
Cacophis, Günther, 1863
Cryptophis, Worrell, 1961
Demansia, Gray, 1842
Denisonia, Krefft, 1869
Drysdalia, Worrell, 1961
Echiopsis, Fitzinger, 1843
Elapognathus, Boulenger, 1896
Emydocephalus, Krefft, 1869
Ephalophis, M. A. Smith, 1931
Furina, Duméril, 1853
Hemiaspis, Fitzinger, 1861
Hoplocephalus, Wagler, 1830
Hydrelaps, Boulenger, 1896
Hydrophis, Latreille i Sonnini and Latreille, 1801
Kolpophis, M. A. Smith, 1926
Loveridgelaps, McDowell, 1970
Micropechis, Boulenger, 1896
Neelaps Günther, 1863
Notechis, Boulenger, 1896
Ogmodon, Peters, 1864
Oxyuranus, Kinghorn, 1923 – taipaner
Parahydrophis, Burger and Natsuno, 1974
Parapistoclamus, Roux, 1934
Parasuta, Worrell, 1961
Paroplocephalus, Keogh, Scott and Scanlon, 2000
Pseudechis, Wagler, 1830
Pseudonaja, Günther, 1858
Rhinoplocephalus, Müller, 1885
Salomonelaps, McDowell, 1970
Simoselaps, Jan, 1859
Suta, Worrell, 1961
Thalassophis, P. Schmidt, 1852
Toxicocalamus, Boulenger, 1896
Tropidechis, Günther, 1863
Vermicella, Gray i Gunther, 1858
Laticaudinae, havkraiter (nærmest beslektet med asiatiske giftsnoker)
Laticauda, Laurenti, 1768 – havkraiter


== Referanser ==


== Eksterne lenker ==
(en) Giftsnokfamilien – oversikt og omtale av artene i WORMS-databasen 
(en) Giftsnokfamilien i Encyclopedia of Life 
(en) Giftsnokfamilien i Global Biodiversity Information Facility 
(en) Giftsnokfamilien hos Fossilworks 
(en) Giftsnokfamilien hos ITIS 
(en) Giftsnokfamilien hos NCBI 
(en) Kategori:Elapidae – bilder, video eller lyd på Wikimedia Commons 
(en) Elapidae – galleri av bilder, video eller lyd på Wikimedia Commons 
Elapidae – detaljert informasjon på Wikispecies